Aalborg Stiftstidende, 1842-02-10
Nyeste Postefterretninger. Den franske Finantsminister har forelagt Kammeret Budgettet for 1843. Deficiten beløber sig til noget over 27 Millioner, imedens forrige Aars Deficit næsten naaede den Sum af 116 Millioner. Ved en Reduction i Udgifterne af 46 Millioner og en anslaaet Forøgelse af Jndtægterne med 42 Millioner har Finantsministeren naaet hiint Resultat. Politiet i Paris anstiller meget strenge Undersøgelser hos Vaabensmedene og Vaabenhandlerne for at forvisssig om, at Loven angaaende alle Slags Vaaben nøie over holdes. - Tiltrods for Bogtrykkernes Protest mod deres Ansvarlighed for de af dem trykkede Journalartikler blev Trykkeren af Bladet Mode for faa Dage siden dømt til 6 Maaneders Fængsel og 200 Fr. i Mulct i en Sag, de var anlagt imod den ansvarlige Udgiver, der blev dømt til 2 Aars Fængsel og 5000 Fr. i Mulct. – Til Efterretninger i tydske Blade om, at Hertugen af Sachsen-Co burgs yngste Søn optræder som Frier til Dronningen af Spanien, tilføier la Presse: "Det er vist, at een af det engelske Ministeriums første Handlinger var den at foreslaae en Prinds af Coburg til den unge Dronnings Gemal; men det er ligesaa vist, at Fastlandsmagterne have gjort dette Forslag til Jntet, det sigtede til at sikkre den en gelske Overvægt i Spanien, som denne nu hersker i Portugal." – Marschal Soult er saavidt restitueret, at han allerede har kunnet præsidere i et Ministerconseil. – General Cambronne, Gardens Anfører ved Waterlod, er død i Nantes i en Alder af 71 Aar. Det spanske Blad Corresponsal offentliggjør er Skrivelse fra den til Lissabon flygtede General Pezuela, der var en af Hoveddeeltagerne i October-Opstanden i Madrid. Heri hedder det: "Jeg kan, som en af Hoveddeeltagerne ikke undlade for hele Verden at erklære, at de imod os reiste Beskyldninger, som om vi havde tragtet Spaniens ophøiede forældreløse Børn efter Livet, ere falske og bagtalerske. Jeg erklærer, at den af Hellebardererne i det kongelige Pallads i Madribesatte Post kun et Øieblik er bleven angreben, i den Hensigt at overfalde den; at General, Greve af Concelada, Dor Manuel de la Concha, som commanderede os, gar befaling til at holde inde med Fjendtlighederne fra det Øieblik af, da de havde indesluttet sig med Hendes Majestæt og Hs. kgl. Høihed i de indre Gemakker, at der fra det Øieblik af ikke blev fyret et eneste Skud imod dem og de derimod befandt sig i en beqvem Stilling til at beskyde os uden at vi skulde have besvaret samme. Man kan sige, at de have de elskede og hellige Personer, til hvilke de flygtede, at takke for, at de undgik Døden." – Det Rygte, at det skulde herske Uenighed mellem Regjeringen og General Ro dil, erklærer Bladet Patriota for usandt. Den vigtigste Efterretning, som de engelske Blade bringe, er Geheime-Seglbevareren, Hertugen af Buckinghams Udtrædelse af Cabinettet. Hertugen er vel, med Hensyn til hans Person, en Mand af ringe Betydenhed, og det Samme gielder om den ham af Bladene givne Efterfølger, den unge Hertug af Buccleugh, om muligt i endnu høiere Grad, men Hertugen af Buckingham er i mange Aar bekjendt som den saakaldte Agricultur-Jnteresses Hovedrepræsentant, som kun vil see den engelske Agerdyrknings Held i den høie Kortolds Bestaaen, og hans Jndtrædelse i Cabinettet vakte derfor i Almindelighed den Bekymring, at Ministeriet ansaae sig forpligtet til at opretholde denne Jnteresse i dens hele Udstrækning. Visselig blev der fra den anden Side paastaaet, at man turde nære det Haab, at de store Grundeiere vare komne til den Jndsigt, at en stræng Vedbliven ved dette System ikke længere kan gjennemføres, men i ethvert Tilfælde maatte Sir Robert Peel selv være overbeviist derom og man maatte just derfor see deri, at han havde optaget Hertugen af Buckingham i Cabinettet, see et Beviis paa, at Grundeierne, hvis Jnteresser denne repræsenterede, vare beredte til at give efter. Den dybe Hemmelighedsfuldhed, som hidtil har hvilet over alle R. Peels Planer, maatte bidrage til ogsaa at forstærke Tvivlen om, hvilken af de to omtalte Anskuelser der var den rigtige, og om der ogsaa nylig har været Tale om Underhandlinger, som Lord Stanley og Sir J. Graham i Peels Navn skulde have indledt med Hertugen af Buckinghanfor at bevæge ham til Eftergivenhed, saa vaktes der paa den anden Side den Bekymring, at der ved disse Underhandlinlinger kun handledes om meere eller mindre modificerede Betingelser, men at Agricultur-Jnteressen, saaledes som den repræsenteres af de store Grundeiere, i Hovedsagen fandt den meest afgjorte Støtte i Ministeriet. Hertugen af Bucking, hams Udtrædelse, umiddelbart for Parlamentets Aabning, synes nu idetmindste at vise saa meget som sikkert, at Siu R. Peel har en bestemt Reform i Korntoldsagen til Hensigt, thi det lader sig dog vanskeligt antage, at Hertugen af Buckingham ikke skulde have været villig til at opgive Noget af de stive monopolitiske Anskuelser, for at beholde sit Sæde i Cabinettet. – Jfølge Morning Post erholde Hertugerne af Buckingham og Beaufort de to ledige Hosebaandsordener. – Beretningerne om Kongen af Preussens Ophold i Windsor og London fylde endnu stedse en stor Deel af de engelske Blades Spalter. Den 29de Januar kom Kongen til London og dejennerede hos den preussiske Gesandt, Ridder Bunsen; Dagen efter bivaanede han Gudstjenesten i Paulskirken, hvor Biskoppen af London prædikede. Fra Kirken kjørte Kongen til Monsion-House forat deseunere hos Lord-Majoren. Kun 34 Personer vare tilstede. Om Eftermiddagen bivaanede Kongen atter Gudstjenesten i det kongl. tydske Capel. En Gjenstand for særdeles Udmærkelse fra Kongens Side var den bekjendte Mes Fry, som han lod sig forestille i Mansion-House, og med hvem han besøgte Fængselet Newgate. Den 1ste Februar gov Hertugen af Wellington en Souper til Ære for ham. Ved Kongens Afreise fra Windsor har han ladet 100 Pd. St. uddeele til Stedets Fattige.